ועדת הכספים, כנסת 17, פרוטוקול מספר 855, 2008-07-14 11:35

חיים אורון: אני פותח את ישיבת ועדת הכספים בתקנות עובדים זרים (אגרת בקשה ואגרה שנתית) (תיקון), התשס"ח-2008.

נטע ברנר-מאור: לפי נוהלי משרד התעשייה, יהיו זכאים להיתר העסקת עובד זר קשישים, אם הם צברו כך וכך ניקוד, לצורך העניין זה 4.5 נקודות במבחן תלות שנעשה להם על ידי המוסד לביטוח לאומי במסגרת בדיקת זכאותם לגמלת סיעוד שם.

נטע ברנר-מאור: כלומר, אנחנו מתבססים על הבדיקות של המוסד לביטוח לאומי אבל ישנם קשישים שאינם נבדקים על ידי המוסד לביטוח לאומי מאחר שגובה הכנסותיהם אינו מזכה בגמלת סיעוד.

נטע ברנר-מאור: כיום קשישים אלו מופנים לאגודה למען שירותי בריאות הציבור, שזו אגודה פרטית.

שי חרמש: זאת עמותה?

נטע ברנר-מאור: זאת עמותה שביצעה בעבר את מבחני התלות למוסד לביטוח לאומי והמוסד לביטוח לאומי ביטל את ההסדר אתה.

נטע ברנר-מאור: עד להסדר הזה לא מצאנו שום דרך אחרת והמשכנו להפנות את הקשישים בעלי ההכנסות הגבוהות אל אותה אגודה.

נטע ברנר-מאור: כיום, בעקבות החלטת ממשלה משנת 2006, הגענו להסדר עם המוסד לביטוח לאומי לפיו המוסד לביטוח לאומי יערוך גם לאותם קשישים שאינם זכאים לגמלת סיעוד מחמת גובה הכנסותיהם, אבל המוסד לביטוח לאומי לא מוכן לממן את זה ומי שיממן את זה, זה אותו קשיש שעד היום מימן בעצמו מבחן תלות והשאלה באמצעות מה.

נטע ברנר-מאור: עכשיו אני עוברת לנושא התקנות.

נטע ברנר-מאור: כל מי שמבקש עובד זר, יחיד או חברה שמבקשת להעסיק עובד זר, חוץ מסיעודיים, בכל הענפים למעט ענף הסיעוד, צריך לשלם אגרת בקשה שעומדת היום על סך של 530 שקלים.

נטע ברנר-מאור: בסיעוד יש תקנות עובדים זרים (אגרת בקשה) (אגרה שנתית) שאלו התקנות שאנחנו רוצים לתקן כאשר בסעיף 2(א) נאמר: "יחיד המבקש להעסיק עובד זר במתן טיפול סיעודי ישלם סכום של 265 שקלים".

נטע ברנר-מאור: כלומר, בגלל שאוכלוסיית הסיעוד היא אוכלוסייה נזקקת, באו לקראתה ואומרים שהיא לא תצטרך לשלם 530 שקלים אלא היא תצטרך לשלם אגרת בקשה בסך 265 שקלים בלבד.

נטע ברנר-מאור: אולם אנחנו אומרים שאותם קשישים בעלי הכנסות גבוהות שלא נבדקו על ידי המוסד לביטוח לאומי שהם ישלמו את ה-530 שקלים כמו יתר הענפים, כאשר ה-265 שקלים היא אגרת בקשה והשאר מכסה את עלות הביצוע של הערכת התלות.

נטע ברנר-מאור: בעצם אותם קשישים בעלי הכנסות גבוהות היום משלמים הרבה יותר.

חיים אורון: כמה משלמים בחוץ?

נטע ברנר-מאור: הם משלמים לאגודה.

נטע ברנר-מאור: את ה-265 שקלים לנו ובנוסף.

נטע ברנר-מאור: 492 שקלים הם עבור בדיקה.

נטע ברנר-מאור: המינימום שהם משלמים זה 744 שקלים, היום.

נטע ברנר-מאור: אנחנו אומרים שהם לא יצטרכו לשלם 744 שקלים אלא הם יצטרכו לשלם 530 שקלים בלבד.

שי חרמש: והאחריות עוברת לביטוח לאומי.

יצחק בן ישראל: קשישים שמקבלים גמלת סיעוד, לא ישתנה מצבם.

נטע ברנר-מאור: לא, בוודאי שלא.

יצחק בן ישראל: קשישים שלא מקבלים קצבת סיעוד, מצבם ישתפר.

נטע ברנר-מאור: נכון.

חיים אורון: זה נהנה וזה לא חסר.

נטע ברנר-מאור: קיימת אחידות.

חיים אורון: היתרון הגדול הוא שזה חוזר לביטוח הלאומי ולא נמצא בעמותה שפעם הייתה חלק ממשרד הבריאות והיום היא מתפתחת למשהו שבדיונים אחרים נדון בה, ואני לא בטוח שאתם בעלי הכתובת לדיון הזה.

חיים אורון: העמותה הזאת עם מה שקורה בבתי הספר, שנהיה בריאים.

שי חרמש: זאת אותה עמותה של בריאות הציבור אצל הילדים?

חיים אורון: זאת אותה עמותה של בריאות הציבור של בתי הספר.

שי חרמש: האחיות?

חיים אורון: כן.

מירב תורג'מן: שאלתי לגבי טיב ההתקשרות עם אותה עמותה, עם אין כאן איזושהי הלאמה של השירות, אבל נאמר לי שבעצם אין שום קשר ואתם הפניתם בגלל שלא היה לכם לאן להפנות את האנשים.

נטע ברנר-מאור: בדיוק.

נטע ברנר-מאור: אנחנו הפנינו כהמשך הסדר שעשה בזמנו ביטוח לאומי ושירות התעסוקה.

נטע ברנר-מאור: אנחנו כבר שנתיים מודיעים להם שזה הולך להשתנות בעקבות החלטת הממשלה.

טמיר כהן: אני רואה את הנתונים והסכומים.

טמיר כהן: זה 265 שקלים ועוד 492 שקלים.

נטע ברנר-מאור: שזה המינימום.

טמיר כהן: שמסתכמים ל-757 שקלים.

טמיר כהן: משום מה רשמתם כאן 744 שקלים.

טמיר כהן: בקיצור, כל מספר כאן שונה.

נטע ברנר-מאור: נכון.

טמיר כהן: גם במכתב המלווה קבעתם 264 ו-425 שקלים.

חיים אורון: זאת אקסיומת סמדר אלחנני, שני מספרים שהאוצר נותן בשני עמודים שונים, לעולם לא יהיו זהים.

נטע ברנר-מאור: את המספר הזה לא נתן האוצר אלא אנחנו.

נטע ברנר-מאור: יכול להיות שהייתה טעות חישובית.

טמיר כהן: יש טעות.

נטע ברנר-מאור: יכולה להיות טעות סופר או טעויות חישוביות, אבל הסכום הוא כזה: 265 שקלים ועוד 492 שקלים, שזה 757 שקלים ואנחנו בטעות כתבנו 744 שקלים שזאת טעות סופר וטעות חישובית.

2200: אני שמח שיש התקדמות.

2200: אנחנו תומכים בהצעה.

שי חרמש: אפילו חברי הכנסת תומכים בהצעה.

חיים אורון: אנחנו מצביעים על אישור התקנות.

חיים אורון: ה צ ב ע ה אושר פה אחד תודה רבה.

חיים אורון: הישיבה נעולה.